
 GRAD ZAGREB

GRADSKA ČETVRT TREŠNJEVKA – SJEVER

     MJESNI ODBOR STARA TREŠNJEVKA
               VIJEĆE MJESNOG ODBORA
KLASA: 024-08/23-003/952
URBROJ: 251-13-11-16/001-23-3
Zagreb, 17. svibanj 2023.                                                              

ZAPISNIK

sa 24. sjednice Vijeća Mjesnog odbora Stara Trešnjevka održane 17. svibnja 2023. godine, u prostoru Mjesne samouprave, Park Stara Trešnjevka 1, s početkom u 19,30 sati.
Nazočni članovi: Anja Grgurinović, Tibor Vlaović, Vesna Bečić, Hrvoje Nikšić, Romana Rohak Mlinarić, Maja Rajković
Nenazočni: Andrea Seferović
Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici nazočno 6 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 23. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 23. sjednice.
Predsjednica predlaže

DNEVNI RED
1. Aktualna problematika

2. Pitanja, prijedlozi i obavijesti
koji je prihvaćen JEDNOGLASNO.
Ad 1. Aktualna problematika
Članovi Vijeća raspravljali su o lošoj prometnoj problematici u Zvorničkoj ulici, koja prolazi kroz Trešnjevačku tržnicu. Zbog velikog broja automobila koji su nepropisno parkirani, često s obje strane ulice, stvara se situacija opasna za pješake, a pogotovo djecu koja tim putem idu u školu. Dogovoreno je da će se poslati e mail prometnom redarstvu, kojim će se tražiti pojačani nadzor te ulice, pogotovo u jutarnjim satima i vikendima.
Ad 2. Pitanja, prijedlozi i obavijesti

Predsjednica članovima Vijeća prenosi upite koji su pristigli na e - mail Mjesnog odbora.
S obzirom da više nije bilo pitanja, prijedloga i obavijesti, predsjednica zaključuje sjednicu.

Sjednica završila u 20,00 sati.

Zapisnik sastavila 

Anja Grgurinović

                                                                                                                                                 Predsjednica
                                                                                                                                          Vijeća Mjesnog odbora
                                                                                                                                             Stara Trešnjevka
                                                                                                                                            Anja Grgurinović, v.r.
